b'\n_START_ARTICLE_\nFinantsturg\n_START_SECTION_\nEesti finantsturg\n_START_PARAGRAPH_\nFinantsinspektsiooni juhatuse esimees Kilvar Kessler andis 3. mail 2016. aastal Riigikogus peetud ettekandes saadikutele \xc3\xbclevaate inspektsiooni 2015. aasta tegevustest ning Eesti finantsturu hetkeolukorrast. Kessleri s\xc3\xb5nul oli Eesti finantssektori seis 2015. aastal hea. V\xc3\xb5is m\xc3\xa4rgata suurenenud soovi siseneda Eesti reguleeritud finantsturule kas tegevusloa taotlemise, ettev\xc3\xb5tte v\xc3\xb5i olulise osaluse omandamisega. M\xc3\xb5ned finantsvahendajad muutsid Eesti turul tegutsemise strateegiat. Krediidiasutuste antud laenude maht kasvas ja laenuportfelli kvaliteet p\xc3\xbcsis heal tasemel ning hoiuste maht suurenes. Investeerimisfondid kasvasid peamiselt kohustuslike pensionifondide kasvu tulemusena. Kindlustussektori n\xc3\xa4itajad olid samuti \xc3\xbcldiselt head._NEWLINE_\xc3\x84rilehe majandustoimetuse reporter Romet Kreek on \xc3\xb6elnud: "Juba sajandeid on finantsturud aidanud lahendada inimeste ja ettev\xc3\xb5te probleeme. \xc3\x9chtedel on raha \xc3\xbcle ja neil on vaja seda paigutada kas turvaliselt, et raha s\xc3\xa4iliks v\xc3\xb5i riskantsemalt, et teenida juurde. Teistel on raha puudu ja nad p\xc3\xbc\xc3\xbcavad seda kaasata. Finantsturud ongi kohaks, kus raha vajavad ja pakkujad vahendajate abil kohtuvad."'